----

----

III Teatised

Komisjon

----

TERVISHOIU JA TARBIJAKAITSE PEADIREKTORAAT

Teade peadirektori asetäitja vaba ametikoha kohta (palgaaste AD 15)

KOM/2006/10034

(2006/C 308 A/01)

Kes me oleme

Tervishoiu ja tarbijakaitse peadirektoraadi (DG SANCO) ülesanne on tagada, et Euroopa Liidus müüdavad toiduained ja tarbekaubad on turvalised, ELi siseturg teenib tarbijate huve ning Euroopa aitab oma kodanike tervist kaitsta ja parandada. Meie tegevus puudutab otseselt Euroopa kodanike igapäevaelu. Me teame, et nad ootavad kõrgeid kvaliteedistandardeid, mistõttu peame need ka tagama. Oma eesmärgi edukaks täitmiseks teeme koostööd teiste ELi institutsioonide, riikide valitsuste ja ametite, tarbijakaitseorganisatsioonide, tervishoiu huvirühmade, ettevõtjate ühenduste, teadlaste, uurimistööde tegijate ja ekspertidega. Peadirektoraat koosneb kuuest direktoraadist, mis jagunevad erinevate geograafiliste kohtade vahel (Brüssel, Luxembourg ja Grange (Iirimaa)). Peadirektoraadis töötab umbes 820 inimest ja selle eelarve on 554 miljonit eurot.

Mida pakume

Pakume tööd peadirektori asetäitjale, kes aitab peadirektorit peadirektoraadi üldises juhtimises ja eelkõige koordineerib toiduohutuse alast tegevust ja teadusküsimusi.

Peadirektori asetäitja töötab välja ja kujundab peadirektoraadi pädevusvaldkonda kuuluvat ELi/komisjoni poliitikat eelkõige selleks, et tagada peadirektoraadi ühtne ja järjepidev toiduohutuse poliitika, mille eesmärk on kindlustada toiduohutuse, loomade tervishoiu, loomade heaolu ja taimetervise kõrge tase Euroopa Liidus ühtsete “tootjalt tarbijani” meetmete ja asjakohase järelevalve abil, tagades siseturu tõhusa toimimise; ja et tagada ühtne toiduohutuse poliitika ja selle integreerimine komisjoni teiste poliitikavaldkondadega.

Keda otsime

Otsime kandidaate, kellel on tõendatav juhtimis- ja organiseerimisoskus, eelkõige oskus juhtida, motiveerida ja arendada kõrgelt kvalifitseeritud spetsialistide meeskonda selliselt, et nad saaksid realiseerida oma parima potentsiaali tervishoiu ja tarbijakaitse peadirektoraadi ning komisjoni eesmärkide saavutamisel; väga head teadmised ja kogemused tervishoiu, toiduohutuse ja tarbijakaitse ning kriisijuhtimisega seonduvates ühenduse poliitikavaldkondades; tõendatavad kogemused riskianalüüsi ja teaduspõhise otsuste tegemise valdkonnas; head teadmised Euroopa Liidu rahvusvahelistest suhetest eelkõige toiduohutuse ja tervishoiu valdkonnas; oskus integreerida toiduohutuse visioon peadirektoraadi teiste poliitikavaldkondadega, eelkõige tervishoiu ja tarbijakaitse küsimustega; väga hea suhtlemisoskus, et edendada komisjoni lähenemisviisi loomade tervishoiule ja toiduohutusele eelkõige asjaomastes ELi institutsioonides (parlamendis ja nõukogus) ning suhetes kolmandate riikide ja huvirühmadega; väga hea oskus pidada kõrgetasemelisi läbirääkimisi liikmesriikide, kolmandate riikide ja rahvusvaheliste organisatsioonidega.

Kandidaadil peab olema

Peadirektori asetäitja valib ja nimetab ametisse Euroopa Komisjon vastavalt oma personalivaliku- ja värbamismenetlusele. Palga- ja teenistustingimused on sätestatud Euroopa ühenduste personalieeskirjade palgaastme AD 15 ametnikke käsitlevas osas. Komisjon järgib võrdsete võimaluste poliitikat.

Täielik ametijuhend, valikukriteeriumid ja sooviavalduse üksikasjad on veebilehel

http://ec.europa.eu/dgs/personnel_administration/working_senior_mgt_en.htm.

Link elektroonilisele avaldusvormile:

http://ec.europa.eu/dgs/personnel_administration/seniormanagementvacancies/index_en.html.

Tehnilistest probleemidest teatage e-posti aadressil

ADMIN-MANAGEMENT-ONLINE@ec.europa.eu.

Taotluste esitamise tähtpäev on 16. jaanuar 2007. Taotluste elektrooniline esitamine lõpeb kell 12.00 päeval Brüsseli aja järgi.

----

----

INFOÜHISKONNA JA MEEDIA PEADIREKTORAAT

Teade peadirektori asetäitja vaba ametikoha kohta (palgaaste AD 15)

KOM/2006/10035

(2006/C 308 A/02)

Kes me oleme

Infoühiskonna ja meedia peadirektoraat toetab info- ja kommunikatsioonitehnoloogiate arendamist ja kasutamist kõigi kodanike huvides. Meie ülesanne on i2010 raamalgatuse juhtimine, rõhutades info- ja kommunikatsioonitehnoloogia kui majanduskasvu ja töökohtade loomise liikumapaneva jõu tähtsust, tagada elektroonilist sidet reguleeriva raamistiku rakendamine, tugevdada Euroopa audiovisuaalsektori konkurentsivõimet ning hallata teadusuuringute ja tehnoloogia arengu 7. raamprogrammi (2007–2013) ning konkurentsivõime ja innovatsiooni raamprogrammi (2007–2013) info- ja kommunikatsioonitehnoloogia osa.

Mida pakume

Pakume tööd peadirektori asetäitjale, kelle ülesandeks on rahvusvahelise koostöö edendamine info- ja kommunikatsioonitehnoloogiate uurimise ja arendamise alal ning peadirektoraadi ja komisjoni esindamine rahvusvahelises dialoogis järgmistes valdkondades: info- ja kommunikatsioonitehnoloogiate uurimine, arendamine ja rakendamine; audiovisuaaltehnoloogiate regulatiivne keskkond; info- ja kommunikatsioonitehnoloogiatel põhinevate teenuste kättesaadavus ja nendele juurdepääs.

Keda otsime

Otsime kandidaate, kellel on laiaulatuslikud ja põhjalikud teadmised info- ja kommunikatsioonitehnoloogiate ning meedia valdkonnas; tõendatavad kõrge tegevustasandi kogemused ja ekspertteadmised info- ja kommunikatsioonitehnoloogiate ning meedia valdkonnas ning vähemalt 12aastane töökogemus sellel alal; oskus institutsiooni esindada, pidada Euroopa ja rahvusvahelises kontekstis läbirääkimisi ning arendada ja parandada suhteid asjaomaste ringkondadega; võime inspireerida ja motiveerida mitme teadusharu esindajatest koosnevaid kõrgetasemeliste ekspertide rühmi; oskus juhtida kesk- ja kõrgtaseme juhte ambitsioonikal ja motiveerival viisil; head teadmised Euroopa Liidu poliitikast peadirektoraadi pädevusega seonduvates valdkondades; hea praktilise inglise ja prantsuse keele oskus; eeliseks on muude keelte hea valdamine.

Kandidaadil peab olema

Peadirektori asetäitja valib ja nimetab ametisse Euroopa Komisjon vastavalt oma personalivaliku- ja värbamismenetlusele. Palga- ja teenistustingimused on sätestatud Euroopa ühenduste personalieeskirjade palgaastme AD 15 ametnikke käsitlevas osas. Komisjon järgib võrdsete võimaluste poliitikat.

Täielik ametijuhend, valikukriteeriumid ja sooviavalduse üksikasjad on veebilehel

http://ec.europa.eu/dgs/personnel_administration/working_senior_mgt_en.htm.

Link elektroonilisele avaldusvormile:

http://ec.europa.eu/dgs/personnel_administration/seniormanagementvacancies/index_en.html.

Tehnilistest probleemidest teatage e-posti aadressil

ADMIN-MANAGEMENT-ONLINE@ec.europa.eu.

Taotluste esitamise tähtpäev on 16. jaanuar 2007. Taotluste elektrooniline esitamine lõpeb kell 12.00 päeval Brüsseli aja järgi.

----